[{"text_idx": "#000000", "text": "Eguzki elektrizitate enpresak jaso du aurtengo MKD-Maristak saria, ikasleak formatzen egindako lanagaitik"}, {"text_idx": "#000001", "text": "Maristak Ikastetxeko ikasleek euren diplomak jaso dituzte ekitaldi berean."}, {"text_idx": "#000002", "text": "Maristak Ikastetxeak hainbat urte daramatza enpresekin hitzarmenak sinatzen ikasleen praktikaldiak hobetzeko. Lan mundurako lehenengo etapa horretan, ikasleentzako hain garrantzitsua den trebakuntza egokia eskaintzea da helburua. Hartueman horren haritik, Maristak Ikastetxeak enpresa kolaboratzaileei aitorpena egiteko sariketa abiatu zuen iaz. Aurtengo bigarren aldian Abadin\u0303oko Eguzki elektrizitate enpresak jaso du MKD-Maristak saria. \"Zuen moduko enpresek ulertzen dute ikasleak ikastera doazela enpresetara eta hori asko baloratzen da. Ikasleentzako oso garrantzitsua da etapa hori eta zuek behar duten denbora eskaintzen diezue\", nabarmendu du Maristak Ikastetxeko In\u0303aki Narbaizak. Eguzki enpresako Javi Garridok eta Jon Azagirrek jaso dute saria."}, {"text_idx": "#000003", "text": "Maristak Ikastetxean egindako ekitaldi berean Lanbide Heziketako, Oinarrizko LHko, erdi mailako zikloko, goi-mailako zikloko eta espezializazioetako ikasle guztiek euren diplomak jaso dituzte."}, {"text_idx": "#000004", "text": "Diploma banaketaren aurretik Unai Bernalek hartu du hitza. Maristetako ikasle ohia CIE Egan\u0303a \u2014Berriz eta Zaldibar artean\u2014 eta CIE Udalbide \u2014Izurtzan\u2014 enpresetako gerentea da gaur egun. Ikasleei lan munduari aurre egiteko hiru gako eman dizkie: \"Lana, konstantzia eta jarrera\"."}, {"text_idx": "#000005", "text": "Durangoko Udaleko ordezkariak ere izan dira ekitaldian. \"Maristak ikastetxeak Durangorentzat duen balioa oso handia da. Profesionalak ez ezik baloredun pertsonak ere formatzen dituzte\", adierazi du Ima Garrastatxu Durangoko alkateak."}]